Курс по графичен дизайн
2020-04-05 19:00 - 2020-06-28 21:00 (Europe/Helsinki) | Гнездото Coworking, ул. "Кокиче" 14, Враца, Bulgaria
Независимо дали мечтаеш да се развиваш в сферата на графичния дизайн, или искаш да се изправиш пред нови предизвикателства и да придобиеш ценни умения, курсът ще ти е от полза. Кандидатствай, ако си от Враца или региона.
Обучението е разделено на четири нива.

I ниво – разбираш с какво графичният дизайн ти полезен, усвояваш базисни умения;
II ниво – учиш се да работиш с най-често използвания от дизайнерите софтуер.
III ниво – разбираш как се изгражда бранд, как се работи с клиенти, а фокусът е насочен към практическите занимания.
IV ниво – състредоточаваш се върху дигиталните технологии, дизайна на уеб сайтове и приложения.

Обучението включва лекции и практически задачи. Всяко ниво завършва с изпит.
Курсистите, показали високи резултати, получават сертификат за участие.

За кого е подходящо събитието

За всички, които искат да се занимават с дизайн.

Лектори

Лектори са: Калин Илиев, Ставри Георгиев и Георги Лютибродски – Гарс – все имена, които са се утвърдили в сферата на графичния дизайн.

Входът е безплатен, с предварителна регистрация.
Кандидатстването се осъществява в няколко стъпки:

1. регистрираш се;
2. решаваш самостоятелна задача;
3. отиваш на интервю.

Изпрати кандидатурата си не по-късно от 12.03.2020 г.
Обучението се провежда в удобно за курсистите време.
На 07.03.2020 г. можеш да посетиш и разяснителната среща, организирана от „Враца софтуер общество“, за да получиш подробна информация относно курса.

Курс по програмиране
2020-11-01 18:30 - 2021-07-31 20:30 | Гнездото Coworking, ул. "Кокиче" 14, Враца, Bulgaria
Ако живееш във Враца или региона и се интересуваш от развитието на IT технологиите, запиши дългосрочния курс, организиран от „Враца софтуер общество“.
Няма значение дали си ученик и вече си избрал програмирането за своя бъдеща професия, или до момента си се развивал в някаква сфера, но искаш да се преквалифицираш. Във всеки от случаите курсът е подходящ за теб – създаден е за начинаещи и няма възрастови ограничения. Важно е да си мотивиран и да си наясно, че обемът от информация е много, затова трябва да полагаш доста усилия.
Ако се включиш, преминаваш през четири нива на обучение:

Първо ниво – научаваш основите на програмиране с PHP и базисното за Java езика.
Второ ниво – работиш с MySQL и PHP уеб базирани приложения.
Трето ниво – разбираш основите на front-end програмирането.
Четвърто ниво – създаваш различни уеб приложения.

Курсът е с практическа насоченост и основно залага на упражненията, а всяко ниво завършва с изпит.
Получаваш сертификат за участие в зависимост от представянето си. Организаторите ти дават възможност да работиш и по реален проект за НПО, ако си сред най-добрите курсисти.
Кандидатстването се извършва в няколко етапа – след като заявиш участие, се налага да се справиш с предварителен тест и самостоятелна задача, за да достигнеш до интервюто. Можеш да кандидатстваш до 16 октомври.
За кого е подходящо събитието

За ученици, които имат интерес към сферата, както и за хора, които искат да се преквалифицират.

Обучението е платено, с предварителна регистрация.

Цената на всеки модул е 230 лв., а ако заплатиш за два – 420 лв. Получаваш пълна стипендия, ако се представиш отлично.

Бизнес академия за стратиращи предприемачи - Враца
2020-11-03 19:00 - 2021-02-02 21:00 | Гнездото Coworking, ул. "Кокиче" 14, Враца, Bulgaria
Предприемач си по дух и винаги си знаел, че работата на нормиран работен ден не е за теб. Опитвал си да развиеш нещо свое, но без особен успех. Или си мечтаеш за собствен бизнес, но не се престрашаваш да направиш първата крачка, не знаеш откъде да започнеш. Запиши се за обучението, ако живееш във Враца и региона. То ти дава яснота как да превърнеш своята идея в реален проект.
Провежда се в рамките на 13 седмици. За това време научаваш как да:

развиеш своята идея;
проучиш пазара;
изградиш маркетингов план;
намериш потенциални клиенти;
определиш цена за продуктите/услугите си;
създадеш оптимален финансов план;
организираш счетоводството си;
формираш екип;
регистрираш фирма и работиш с институциите;
водиш успешно преговори.

В последната седмица представяш и защитаваш своя бизнес план пред жури.
Вследствие на извънредното положение броят на участниците е сведен до 16.
Ако имаш въпроси, свържи се с организаторите на телефон 0888 741 954 и мейл rasmb.vratsa@gmail.com.
За кого е подходящо събитието

За хора, които искат да създадат собствен бизнес.

Лектори

Част от лекторите са предприемачи, развили свой успешен бизнес. Научи повече за тях от сайта на BASE.

Обучението те среща още с:

Елеонора Негулова – председател на Националното сдружение на малкия и среден бизнес.
Недялко Дервенков – изпълнителен директор на BESCO – Българската стартъп асоциация.

Входът е без такса, с предварителна регистрация.

Запиши се не по-късно от 03.11.2020 г.

Курс по дигитален маркетинг
2021-03-20 19:00 - 2021-06-20 21:00
Ако живееш в региона на Враца и се интересуваш от дигитален маркетинг, кандидатствай за обучението, организирано от Враца Софтуер Общество. Напълно безплатно е и няма възрастови ограничения. Подходящо е за теб, независимо дали си решил да се развиваш в сферата на маркетинга, или си ученик и все още се колебаеш по кой професионален път да поемеш.
Курсът е разделен на 3 модула:

Основи на дигиталния маркетинг.
Маркетинг чрез съдържание и социални мрежи.
Оптимизация за търсачки (SEO).

Всеки от тях включва лекции и практика, затова се приготви за много задачи и тест след всяко ниво.
За да кандидатстваш, попълни и изпрати електронната форма преди 20.03. След това ще получиш самостоятелна задача, с която трябва да се справиш. Ако я завършиш успешно, поканен си на събеседване.
Занятията се провеждат в удобно за теб и останалите участници време.
За кого е подходящо събитието

За всички, които искат да се развиват в сферата на дигиталния маркетинг.

Лектор

Ивайло Йорданов е основател на агенция evol.bg. Работил е за bTV Media Group, Hewlett Packard Enterprise и др.

Входът е без такса, с предварителна регистрация.

Едногодишно обучение по програмиране във Враца
2021-10-05 19:00 - 2021-10-19 21:00 | Гнездото Coworking, ул. "Кокиче" 14, Враца, Bulgaria
Ти си гимназист във Враца и професионалното ти бъдеще все още ти се струва далечно и неясно. Въпреки това вече си се насочил към IT сектора. Късметлия си, защото „Враца Софтуер Общество“ се намира точно в твоя град и организира нов курс по програмиране. Включи се, дори и да не си завършил. Така поставяш добра основа, върху която да градиш кариерата си. Обучението е подходящо е за теб и ако си в по-напреднала възраст, но си решил, че е крайно време да се преквалифицираш.
Курсът е разделен на три нива:

Увод в програмирането – разбираш какви са основите, термините и средата за разработка.
Обектно програмиране – структурираш код, работиш с файлове и потоци данни.
Качество на кода – научаваш какви са SOLID принципите и работиш с релационни бази данни.

Виж подробната програма, за да разбереш с какво се захващаш.
Обучението е интензивно, така че се подготви за сериозно натоварване. Практически насочено е и при добро представяне ти дава възможност да работиш с ментор по проект за НПО. Продължителността му е една година, а лекциите се провеждат два пъти седмично в удобно за всички време.
Кандидатствай до 05.10., изчакай поканата за събеседване и ако си одобрен, стартираш на 19.10. с безплатна лекция – за да решиш окончателно дали програмирането е за теб.
За кого е подходящо събитието

За всички, които искат да се развиват в IT сферата.

Курсът е платен, но можеш да поискаш и стипендия. Изпрати документите си и очаквай покана за интервю.

Закуска в Гнездото Coworking във Враца
2022-04-08 10:00 - 11:00 | Гнездото Coworking, ул. "Кокиче" 14, Враца, Bulgaria
Ако живееш в района на Враца, освободи си сутринта на 08.04. и ела в Гнездото Coworking. Там те чака чаша ароматно кафе и приятелска среща с един от основателите на Враца Софтуер Общество – Теодор Костадинов. Теодор ти разказва как е направил крачката от корпоративната среда към собствения бизнес, и то в провинциален град.
Срещата със сигурност ще е вдъхновяваща, дава ти и нови теми за размисъл, и перспективи. Възможно е да си тръгнеш с повече въпроси отколкото отговори, а защо не и с идея за собствен бизнес?
За кого е подходящо събитието

За всички, които живеят във Враца и обичат интересните разговори с предприемчиви млади хора.

Лектор

Теодор Костадинов е един от основателите на Враца Софтуер Общество – общност, която има за цел да промени живота в град Враца. ВСО организира ежегодно курсове по програмиране, благодарение на които десетки млади хора са намерили нова професионална реализация. Теодор е и създател на „Vola Software“ – софтуерна компания, базирана във Враца.

Събитието е безплатно, с предварителна регистрация.

Фестивал „Еко шампиони“ Враца – събитие на живо
2022-05-25 10:30 - 13:30 | ППМГ “Акад. Иван Ценов”, Враца, бул. „Демокрация“ 18, Враца, Bulgaria
Освен специалист в своята сфера, ти си и родител. Като такъв се опитваш да даваш добър пример на детето си, да го образоваш по различни теми, включително и тази за климатичните изменения. Ако екологичните въпроси те вълнуват и се чудиш как в действителност да събудиш интереса на детето си към тях, включете се заедно в шампионата във Враца. По време на събитието ученици представят своите научни проекти по екологични теми.
Вярвам, че срещата ще е интересна и полезна, защото много често е по-мотивиращо и по-вдъхновяващо за едно хлапе да се учи от тийнейджъри или връстници.
Какво да очакваш? До момента учениците са създали прототипи, с които да допринесат за опазването на околната среда и борбата с климатичните промени на местно ниво. По време на фестивала представят резултатите от своята работа.
Освен във Враца, шампионатът се провежда и в София на 08.06.
За кого е подходящо събитието

За всички, които се интересуват от темата за климатичните изменения.

Участието е без такса.
